Бинка Пеева
Болки

chitanka.info

Той е студен,

а тя е трепетна;

неразбираем й е оня хъс, с който

посреща гостите,

за да не остават двамата.

* * *

Отхлабена е тетивата,

стрелата не улучва;

така не се прави война

и любов също.

* * *

Боли ме стомахът,

или душата ме боли,

или и двете…

намерете ми

разлика.

* * *

Нямам кого да чакам,

за кого да се тревожа,

освен за децата си, Боже!

* * *

Чувам писък отчаян —

две бичмета

на склона на плажа

с лопата изриват

най-прекрасните цветни живи мидички —

за стръв за риба;

бебетата не разбират

и аз не разбирам.

* * *

Татко! Мамо!

Дайте си ми го

моя вълшебен,

усмихнат,

ненараняващ,

топлещ,

свят…

проклет!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.